### | | | | --- | --- | | | | | --- | | **Byråd** 28. marts 2017 Sagsnr. 710-2010-49026 Dok.nr. 710-2017-70838 Sagsbehandler DPMJAL | | 32.                 DSBs manglende standsning på [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BY |
| Lovgrundlag |  |

**SAGENS INDHOLD**

Byrådsmedlem Jano Carlsen (F) har
sendt følgende forslag til Byrådets behandling:

**’DSBs manglende standsning på [adresse]**

[adresse] er en meget
udbredt pendlerkommune. I en undersøgelse fra 2013 pendler 60 % af borgerne i
[adresse] ud af kommunen for at arbejde eller uddanne sig (<https://www.favrskov.dk/sites/default/files/pendlermoenstre.pdf>).

I Hinnerup, [adresse] og
Vagn Henriksen er der tilsammen mere end 3000 mennesker, der hver dag pendler
ud af kommunen. Det kræver infrastruktur i form af både veje og velfungerende
kollektiv trafik.

Da [adresse] blev
genåbnet i starten af 90’erne var prognosen, at der ville komme ca. 200 daglige
passagerer. Godt 10 år efter i 2010 var dette tal oppe på 676, og det til trods
for, at DSB stoppede med at betjene [adresse] i 2002-2003 grundet
Arrivas overtagelse af dele af togdriften og så vidt vides blandt andet også
med baggrund i en konflikt om, hvem der skulle drive billetsalget på Hinnerup
Bibliotek. Der er siden åbnet en smule op, således at man kan komme fra
Hinnerup mod København med to daglige afgange (1 formiddag og 1 eftermiddag),
og ligeledes retur fra København mod Hinnerup to gange dagligt uden skift.
Ingen af de fire afgange er med Aksel Berg.

Fra Hinnerup og nordpå mod
Randers og Aalborg er der ingen muligheder med DSB, og man er tvunget til et
skifte i Hadsten. Nogle afgange passer nogenlunde således at man ifølge køreplanen
kun skal vente 8 minutter i Hadsten for at komme til Hinnerup længere nordfra.
Den anden vej er det langt værre, og skal man eksempelvis være i Randers til
kl. 8.00 får man en ventetid i Hadsten på 23 minutter. Kommer man sent fra
Aalborg (18.03) får man lov at vente i Hadsten i 41 minutter.

Det er en udbredt praksis for
borgere i den østlige del af [adresse], der skal til København, at tage
bilen til [adresse], som har gode og gratis parkeringsforhold. Det er
pt. det klart nemmeste frem for regionaltog til [adresse], ventetid og IC(L)-tog
til København. Det er ikke særlig godt for miljøet og usmart for passagererne,
der så alligevel skal have en bil for at kunne tage den tur.

Længere nordpå stopper DSB i
både Arden og Skørping, byer der begge har under 3.000 indbyggere og således er
langt mindre end Hinnerup. I SF vil vi derfor gerne arbejde for, at [adresse]
Kommune får DSB til også at standse i Hinnerup.

Når engang letbanen forhåbentlig
kommer til Hinnerup er det helt indlysende, at folk nordfra skal kunne stå af i
Hinnerup og tage letbanen til [adresse]. Men der er i vores optik ingen grund
til at afvente letbanen, da der er masser af gode grunde allerede ift. de
nuværende rejsemønstre kombineret med den nuværende betjening af Hinnerup
Station.

SF vil opfordre Borgmesteren til
at tage kontakt til Trafikministeren, Folketingets Transport, Bygnings- og
Boligudvalg, samt eventuelt andre relevante organer, med en opfordring til at
arbejde for, at DSB igen standser på [adresse]. Standsningen vil
selvfølgelig være optimal med [adresse], hvilket opfordringen også bør gøre
opmærksom på, men som minimum bør InterCitytogene fremover standse i Hinnerup.
Henvendelsen bør suppleres med faktuelle oplysninger om f.eks. pendlermønstre,
nuværende afgangs- og rejse-forhold i begge retninger.

Sagen kan, hvis Byrådet finder
det hensigtsmæssigt, sendes forbi Teknik- og Miljøudvalget til yderligere
kvalificering inden en officiel henvendelse sendes afsted.’

**INDSTILLING**

Borgmesteren indstiller til Byrådet:

1.    At sagen drøftes.

**BESLUTNING**